Къэбэрдей-Балъкъэр Республикэм и Iэтащхьэм и полномочиехэр нэхъ пасэу щхьэщыхыным и IуэхукIэ
Урысей Федерацэм и Президентым и Указ
Нэхъ пасэу и полномочиехэр щхьэщыхыным теухуауэ Къэбэрдей-Балъкъэр Республикэм и Iэтащхьэ Къанокъуэ А. Б. лъэIу къызэритам икIи «Урысей Федерацэм и къэрал властым и лIыкIуэ (законхэр къыдэзыгъэкI), гъэзэщIакIуэ органхэм я къызэгъэпэщыкIэмкIэ псоми яхуэгъэза хабзэхэм я IуэхукIэ» 1999 гъэм жэпуэгъуэм и 6-м къащта Федеральнэ закон №184-ФЗ-м и 19-нэ статьям и пункт 1-м и «в» пункт къуэдзэм, пункт 9-м и «а» пункт къуэдзэм япкъ иткIэ, унафэ сощI:
1. Къэбэрдей-Балъкъэр Республикэм и Iэтащхьэ Къанокъуэ А. Б. езыр и къулыкъум текIыну къызэрылъэIуар хуэщIэн.
2. Къэбэрдей-Балъкъэр Республикэм и Iэтащхьэу хахар и къулыкъум пэрыувэху Къэбэрдей-Балъкъэр Республикэм и Iэтащхьэм и къалэнхэр пIалъэкIэ игъэзэщIэну КIуэкIуэ Юрий Александр и къуэр гъэувын, абы иджыпсту иIыгъ къулыкъур щхьэщыхауэ.
3. Мы Указым къару егъуэт Iэ щыщIэздза махуэм щегъэжьауэ.
Урысей Федерацэм и Президент
ПУТИН Владимир
Москва, Кремль
2013 гъэм дыгъэгъазэм и 6-м
№889
